Gradonačelnik

KLASA: 401-01/17-01/128

URBROJ: 2117/01-01-18-4

Dubrovnik, 27. lipnja 2018.g.

Na temelju članka 48. Zakona o lokalnoj i područnoj (regionalnoj) samoupravi («Narodne novine», broj 33/01, 60/01, 129/05, 109/07, 125/08, 36/09, 150/11, 144/12, 19/13, [137/15](http://www.zakon.hr/cms.htm?id=15727), [123/17](https://www.zakon.hr/cms.htm?id=26157)) i članka 41. Statuta Grada Dubrovnika ("Službeni glasnik Grada Dubrovnika", broj 4/09, 6/10, 3/11, 14/12, 5/13 i 6/13 - pročišćeni tekst, 9/15 i 5/18), gradonačelnik Grada Dubrovnika donio je

**Z A K LJ U Č A K**

1. Utvrđuje se prijedlog zaključka o donošenju Strateškog plana Grada Dubrovnika za razdoblje 2018.-2020. i dostavlja se Gradskom vijeću Grada Dubrovnika na raspravu i donošenje.
2. Strateški plan Grada Dubrovnika za razdoblje 2018.- 2020. iz točke 1. čini sastavni dio ovog zaključka.
3. Izvjestitelj o ovom predmetu biti će Mato Franković, gradonačelnik Grada Dubrovnika.
4. Gradonačelnik:
5. Mato Franković
6. Dostaviti:
7. Služba Gradskog vijeća, ovdje
8. Upravni odjel za poslove gradonačelnika, ovdje
9. Pismohrana
   1. Gradsko vijeće

KLASA:

URBROJ:

Dubrovnik, ………. 2018. g.

Na temelju članka 32. Statuta Grada Dubrovnika („Službeni glasnik Grada Dubrovnika“, broj 4/09, 6/10, 3/11, 14/12, 5/13, 6/13 - pročišćeni tekst, 9/15 i 5/18), Gradsko vijeće Grada Dubrovnika, na …. sjednici, održanoj ……… 2018., donijelo je

**Z A K LJ U Č A K**

1. Donosi se Strateški plan Grada Dubrovnika za razdoblje 2018.- 2020.
2. Strateški plan Grada Dubrovnika za razdoblje 2018.- 2020. naveden u točki 1. čini sastavni dio ovog zaključka.
3. Strateški plan Grada Dubrovnika za razdoblje 2018.- 2020. objavit će se u „Službenom glasniku Grada Dubrovnika“.

Predsjednik Gradskog vijeća:

mr. sc. Marko Potrebica

DOSTAVITI:

1. „Službeni glasnik Grada Dubrovnika“, ovdje
2. Upravni odjel za poslove gradonačelnika, ovdje
3. Pismohrana

Upravni odjel za poslove gradonačelnika

KLASA: 401-01/17-01/128

URBROJ: 2117/01-08-18-3

Dubrovnik, 27. lipnja 2018. g.

**GRADONAČELNIK**

-ovdje-

**PREDMET:** Prijedlog zaključka o donošenju Strateškog plana Grada Dubrovnika za

razdoblje 2018.- 2020.

-dostavlja se

Poštovani,

Strateški plan Grada Dubrovnika izrađen je na temelju i u skladu sa „Strategijom razvoja turizma i odredbama o kruzing-turizmu na području grada Dubrovnika do 2025.“, „Izmjenama i dopunama prostornog plana Dubrovačko – neretvanske županije, 2016.“, „Županijskom razvojnom strategijom Dubrovačko – neretvanske županije 2016. – 2020.“ i „Strategijom regionalnog razvoja RH za razdoblje do kraja 2020. godine“ te se svi definirani strateški ciljevi i aktivnosti međusobno nadopunjuju s navedenim dokumentima i u pravilu doprinose cjelokupnom razvitku Republike Hrvatske.

Svrha strateškog planiranja je da Grad Dubrovnik aktivno sudjeluje i efikasno upravlja razvojem na način da se utvrdi postojeće stanje cjelokupnog života, kritične točke sadašnjeg razvoja te smjernice i strateški ciljevi daljnjeg razvoja Grada koji su u sinergiji sa ciljevima razvoja kako na regionalnoj, tako i na državnoj razini.

Prema tome, Strateški plan Grada Dubrovnika je iznimno važan alat za upravljanje razvojem Grada. Njegovi ciljevi moraju se uvažavati prilikom donošenja gradskog proračuna i investicijskih programa, kako nalažu i nacionalne smjernice.

Slijedom prethodno navedenog, predlaže se gradonačelniku Grada Dubrovnika donijeti sljedeći

**Z A K LJ U Č A K**

1. Utvrđuje se prijedlog zaključka o donošenju Strateškog plana Grada Dubrovnika za razdoblje 2018.-2020. i dostavlja se Gradskom vijeću Grada Dubrovnika na raspravu i donošenje.
2. Strateški plan Grada Dubrovnika za razdoblje 2018.-2020. iz točke 1. čini sastavni dio ovog zaključka.
4. Izvjestitelj o ovom predmetu biti će Mato Franković, gradonačelnik Grada Dubrovnika.

Pročelnica

Marijeta Hladilo

Prilog:

* Strateški plan Grada Dubrovnika za razdoblje 2018.- 2020.

DOSTAVITI:

* Naslov
* Evidencija
* Pismohrana

**Obrazloženje**

Strateški plan Grada Dubrovnika izrađen je na temelju i u skladu sa „Strategijom razvoja turizma i odredbama o kruzing-turizmu na području grada Dubrovnika do 2025.“, „Izmjenama i dopunama prostornog plana Dubrovačko – neretvanske županije, 2016.“, „Županijskom razvojnom strategijom Dubrovačko – neretvanske županije 2016. – 2020.“ i „Strategijom regionalnog razvoja RH za razdoblje do kraja 2020. godine“ te se svi definirani strateški ciljevi i aktivnosti međusobno nadopunjuju s navedenim dokumentima i u pravilu doprinose cjelokupnom razvitku Republike Hrvatske.

Svrha strateškog planiranja je da Grad Dubrovnik aktivno sudjeluje i efikasno upravlja razvojem na način da se utvrdi postojeće stanje cjelokupnog života, kritične točke sadašnjeg razvoja te smjernice i strateški ciljevi daljnjeg razvoja Grada koji su u sinergiji sa ciljevima razvoja kako na regionalnoj, tako i na državnoj razini.

Prema tome, Strateški plan Grada Dubrovnika je iznimno važan alat za upravljanje razvojem Grada. Njegovi ciljevi moraju se uvažavati prilikom donošenja gradskog proračuna i investicijskih programa, kako nalažu i nacionalne smjernice. Strateški plan Grada prikazuje gospodarske, društvene, kulturne i sociološke aspekte sredine te predstavlja ključni ulazni dokument za izradu programskih dokumenata i konkuriranja na natječajima prema ministarstvima i projektima Europske unije, temeljem kojeg bi se Gradu omogućilo korištenje financijskih sredstva iz Europskih strukturnih i investicijskih fondova prilikom provedbe odabranih programa i projekata.

Polazni temelj strateškog planiranja Grada Dubrovnika najprije obuhvaća određivanje misije i vizije Grada, pa zatim općih, a nadalje i specifičnih ciljeva. Definiranje navedenih vrsta ciljeva se temelji na analizama internog i eksternog okruženja Grada. U pripremi strateškog planiranja Grada radi se o SWOT i PEST analizi te financijskoj analizi. Da bi se ciljevi mogli utvrditi kroz navedene analize, spoznati će se koje su mogućnosti, a koja ograničenja u ostvarivanju postavljenih ciljeva Grada.

Kroz identifikaciju vremenskog razdoblja, u ovom slučaju radi se o predviđenom periodu od 2018. do 2020. godine, a pregledom navedenih temelja za odlučivanje i strateško planiranje možemo utvrditi da postoje četiri opća cilja koje je potrebno ostvariti kroz određeni broj specifičnih ciljeva u navedenom razdoblju. Na kraju se utvrđuju određeni parametri, odnosno radnje prema kojima će se pratiti evaluacija provedbe strateškog plana. Planom su određeni osnovni poslovi u sljedeće tri godine, istaknuti su prioriteti u planiranom razdoblju, definirani osnovni i posebni ciljevi, s aktivnostima za njihovo izvršenje te evaluacijom primjene i rezultatima Strateškog plana Grada Dubrovnika u planiranom razdoblju.

Za strateško planiranje odgovoran je Gradonačelnik Grada Dubrovnika, uz suradnju sa stručnim djelatnicima Grada, odnosno imenovanom radnom skupinom za izradu strateškog plana te za praćenje i evaluaciju istog.

Prilikom izrade strateškog plana proučeni su zakonski akti te Statut Grada Dubrovnika te je dokument donesen u skladu s Uputama za izradu strateških planova izdanih od strane Ministarstva Financija.